Mitte kunagi ei tohi jahvatada korraga rohkem ubasid, kui koheseks kohvivalmistamiseks kulub. Kui oad on jahvatatud, pääseb õhk aroomi andvate õlideni. Nende õlide haihtudes kaob ka kohvi aroom. Jahvatatud kohv hakkab peaaegu otsekohe pärast jahvatamist oma maitset kaotama. Erinevad kohvi valmistamisviisid nõuavad erinevat jahvatust. Kohv, mida valmistatakse  nõretades , peab olema jahvatatud granuleeritud suhkru sarnaseks. Kogu nõretamine peaks toimuma nelja kuni kuue minuti jooksul. Kui kohv on läbi nõrgunud kiiremini kui nelja minuti jooksul, tuleb ubasid rohkem jahvatada. Kui nõretamine kestab kauem kui kuus minutit, tuleb ubasid vähem jahvatada. Espresso vajab eriti peent jahvatust; kohv peab olema peaaegu nagu pulber ja õrnalt sõmerjas. Korraliku espresso jahvatuse saladuseks on selle valmimisaeg. Üks unts espressot peaks valmima umbes 25 kuni 30 sekundi  jooksul. Nagu ka nõretatud kohvi puhul, peab ka siin kohvi peenemaks jahvatama, kui espresso valmib kiiremini kui 25 sekundi jooksul. Kui see valmib kauem kui 30 sekundit, tuleb oad jätta jahvatamisel jämedamaks. Lisa informatsiooni saamiseks pöörduge kohaliku kohvispetsialisti poole.